Hver fjerde nordjyde ved ikke, om de vil brændes, eller om de vil i jorden, når de dør. Det viser en ny landsdækkende undersøgelse, som Begravelse Danmark og Landsforeningen Liv&Død har lavet. Dermed er nordjyderne landets dårligste til at svare på, hvad de vil, når livet slutter - på landsplan er det 15 % af befolkningen, der ikke ved, hvad de vil, når de dør. Samtidig viser undersøgelsen, at kun fem procent i Nordjylland har skrevet deres ønske ned - det er halvt så mange, som på landsplan.

Opsummering:
Nordjyderne er de dårligste i landet til at beslutte, om de vil brændes eller begraves, når de er døde.